
H O T Ă R Â R E A Nr.73

 Din 11 iunie 2020
Pentru soluţionarea cererii d-lui Vereș Radu-Crăciun, cu domiciliul în localitatea Bratca nr.293, judeţul Bihor, prin care solicită acordarea unui ajutor de urgență.


Având în vedere:

- cererea d-lui Vereș Radu-Crăciun, cu domiciliul în localitatea Bratca nr.293, comuna Bratca, comuna Bratca, judeţul Bihor, prin care solicită acordarea unui ajutor de urgență constând în lemn de esență brad pentru refacerea tâmplăriei interioare la casa de locuit distrusă de incendiu.


- ancheta socială întocmită de Compartimentul de asistenţă socială din care rezultă că petentul nu este angajat și se gospodărește din activități agricole. 


- Procesul-verbal de intervenție nr.105/20.05.2020 al Inspectoratului pentru Situații de Urgență Crișana – Stația Aleșd, din care rezultă că în urma incendiului din data de 20.05.2020 de la gospodăria d-lui Vereș Radu-Crăciun au ars circa 1500 rame de albine, geamurile și ușile de la ataj și s-a degradat zugrăveala și tencuiala.

- referatul de aprobare inițiat de primarul comunei Bratca, înregistrat sub nr.1552/26.05.2020 prin care se propune analizarea documentelor prezentate de d-l Vereș Radu-Crăciun, cu domiciliul în localitatea Bratca nr.293, comuna Bratca, judeţul Bihor, pentru acordarea unui ajutor de urgenţă constând în lemn de esență brad pentru refacerea tâmplăriei interioare la casa de locuit distrusă de incendiu, cu încadrarea în prevederile Regulamentului privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
- raportul de specialitate nr.1553/26.05.2020 al Compartimentului asistență socială pentru soluţionarea cererii d-lui Vereș Radu-Crăciun, cu domiciliul în localitatea Bratca nr.293, comuna Bratca, prin care solicită acordarea unui ajutor de urgență.

- avizele comisiilor de specialitate din cadrul Consiliului local al comunei Bratca.

Ţinând seama de prevederile:

- art.28 alin.2) și alin.5) din Legea nr.416/2001 privind venitul minim garantat, cu modificările și completările ulterioare.

- art.41-48 din H.G nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat.

- art.129 alin.2) lit.d), alin.7) lit.b), alin.14) din O.U.G nr.57/2019 privind Codul administrativ, cu modificările și completările ulterioare.

- Regulamentul privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
 In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.

 Cu 10 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA  H O T Ă R Ă Ş T E :

Art.1 -  Se aprobă acordarea unui ajutor de urgenţă familiei d-lui Vereș Radu-Crăciun, cu domiciliul în localitatea Bratca nr.293, comuna Bratca, judeţul Bihor, constând în cantitatea 3 m3  cherestea de brad din Depozitul Beznea,  pentru refacerea tâmplăriei interioare la casa de locuit distrusă de incendiul din data de 20.05.2020. 
Art.2 - Prezenta hotărâre se comunică cu Instituţia Prefectului Judeţului Bihor, Primarul comunei Bratca, d-l Vereș Radu-Crăciun, Compartimentul asistență socială, O.S Brătcuța R.A Bratca, dosarul de şedinţă.


Art.3 - Cu ducerea la îndeplinire a prezentei hotărâri se încredinţează O.S Brătcuța R.A Bratca.

PREŞEDINTE DE ŞEDINŢĂ        


               ARON-DUMITRU POPA

CONTRASEMNEAZĂ

SECRETAR GENERAL

              IONUȚ STURZ
